LidanRubinov/Halacha-QA huggingface dataset:
שאלה: סעודת אמנים: אנחנו עושים בבני עקיבא סעודת אמנים. אבל לפי מה שהבנתי לגבי מגע-אש ברגע שמברכים מזונות או המוציא לא מברכים את הברכות הבאות ואז איך אפשר לעשות סעודת אמנים?
תשובה: בדיוק להפך. דווקא מגע אש אומר שקודם כל מברכים מזונות כי זה לא פוטר שום דבר אחר מאשר מזונות, ולאחר מכן גפן, ועץ וכדו, עד ברכת שהכל.
שאלה: טיפים למלצרים:! בעוד כשבוע בעז"ה יש לחבר שלי חתונה. שמעתי שלפי ההלכה חובה להשאיר טיפ של כ- 10 האם זה נכון? ואם כן האם חובה להשאיר טיפ גם למלצרים?
תשובה: אין חובה הלכתית להשאיר טיפ למלצרים. כשמבקרים במסעדה זה מנהג חברתי (לא במובן של מנהג "דתי") מאד מאד נפוץ, בחתונות- הרבה הרבה פחות.
שאלה: פרוש חלום: כבוד הרב אני רוצה שתעזור לי בפרוש החלום שהיה לי אתמול חלמתי שהרב בבני ברק מתפלל חזק מאוד בפינת קיר ואני ואחותי מסכלות עליו וניגשנו אליו ואחותי שאלה אותו לגבי מתי אני יכנס להריון והוא אמר אני עונה רק על שאלה 1 הוא פתח את הספר והקריא לנו כמה פסוקים מהספר ואז אמר את תיכנסי בקרוב מאוד שאלתי אותו מתי הוא אמר שוב בקרוב מאוד ואז שאלתי שוב אז הוא אמר בעוד 5 חודשים (לפני 5 חודשים ביקרתי אצלו בבני ברק ) לתשובתך אודה
תשובה: הלוואי ובני אדם היו יודעים לפתור חלומות. אלא שהחלומות מדברות בתוך עצמנו. החלום הזה מדבר אלייך. בחני את עצמך מה הוא אומר לך  מה הרגשת בשעת החלום ומה את יכולה ללמוד על עצמך מתוך מה שהרגשת בחלום. אלה יהיו הכלים שלך לפתוח את המסתורין שבחלום, והם יסייעו בעדך לפענח מה החלום הזה אומר לך. האם את יכולה ללכת בדרך זו?
שאלה: זמני כניסת שבת: הרב, שאלתי קשורה לזמני כניסת השבת- בכל חלקי הארץ הזמן הנקוב בלוחות הינו זמן הדלקת נרות כ20 דקות לפני השקיעה. בירושלים,זמן הדלקת הנרות הוא כ40 דקות לפני השקיעה. בהסתמך על כך, מספר שאלות: 1. האם יש היתר בכל חלקי הארץ, להכניס את השבת (כלומר, להדליק נרות ולעשות מלאכה) 20 דקות לאחר הזמן הנקוב, כלומר, להסתמך על זמן שקיעה? 2. אם כן, למי מותר? האם יש הבדל בין נשים וגברים? 3. בהנחה שזמן השקיעה הוא הוא הזמן הסופי מבחינת עשיית מלאכה, האם בירושלים ישנם 40 דק לעשיית מלאכה, כלומר, מהזמן הנקוב בירושלים להדלקת נרות ועד זמן שקיעה. או 20 דקות כבשאר חלקי הארץ? 4. האם ידועה לך סיבת הכנסת השבת 20 דק לפני השקיעה ובירושלים 40 דקות לפני השקיעה? 5. מה הדין לגבי חגים?
תשובה: א. יש דין של תוספת שבת, המחייב לקבל את השבת לפני השקיעה. אין הגדרה מדויקת של הזמן, והוא כנראה פחות מעשרים דקות. על כן, על אף שניתן לעשות מלאכה לאחר כניסת השבת שלפי הלוחות   יש לנסות לצמצם אותה ככל הניתן, בין בשל סכנת חילול שבת והתקרבות לזמן האסור, ובין בשל מצוות העשה של תוספת שבת. ב. מותר למי שצריך. אין הבדל בין איש ואישה. ג. אכן, בירושלים יש 40 דקות. ד. לגבי החגים   לרוב הראשונים אין דין תוספת, אולם דין הזהירות מהתקרבות לזמן האסור   עדיין קיים.
שאלה: דעת רבינו על חלומות: שבוע טוב, מאחל ש"יפוצו מעינותיך חוצה". היה לי חלום בשבת קודש הזה פרשת כי תבוא, שאני נמצא בציון רבינו בתוך "קרבנים" בינוניים וחשוכים, והתחלתי לחפש איפה "תיקון הכללי", אך עד שמצאתי את זה בסידור שהיה לי, והיה שמה סידור עם תפילות - לכל יום תפילה אחרת של תיקון הכללי. ובסוף לא מצאתי את התיקון הכללי לראש השנה, ולא הספקתי להתפלל עם מניין התיקון שגילה רבינו, אבל מצאתי שם בסידור תיקון הכללי עם קצת שגיאות בהתחלה, והתחלתי להתפלל עם הזיכרון (ולא יכלתי לזכור ולהתחיל להתפלל עם הזיכרון עד שמצאתי את ההתחלה) והיה שם שגיאה במקום "מכתם לדוד שמרני ק-ל כי חסיתי בך" משהו כמו "כי חסיתי בכעקא" אבל נזכרתי ולא טעיתי ואמרתי "בך" והתחלתי להתפלל כבר ביחיד אחרי שכולם סיימו ויצאו ונכבה האור והיה שם חושך עוד יותר לגמרי, אבל המשכתי, ועבר זמן ונסתיים החלום (ולא אמרתי הבקשות של רבי נתן בחלום כי לא הספקתי). מה דעת רבינו על חלומות כאלה ומה הפשר של החלום? כתיבה וחתימה טובה.
תשובה: אני חושב שטוב וראוי לחלום חלומות קודש כאלה. ברור שהנשמה שלך מחוברת היטב לדברי רבינו ר  נחמן מברסלב, ולכן, גם בחלום הלילה אתה מתפלל. הרב קוק כותב כי יש תפילה מתמדת של הנשמה. עם זאת לדעתי עלינו לחלום חלומות נוספים, על בית המקדש הבנוי, על עבודת הכהנים ושירת הלווים, על התורה שהיא עיקר, יש פעמים שאדם לומד תורה גם מתוך חלום. העולם הרוחני צריך להיות כללי מאוד, הכולל תורה ומצוות, מקדש ומשיח, קדושת ארץ ישראל וקדושת העם, החיבור ביניהם והגילויים של הקדושה בזמן במקום ובאדם. הרב נריה קודם מותו קרא בקול שקדושה הוא מבקש, וקדושה מתגלה בהרבה אופנים ואת כולם צריך לדרוש. חיים רטיג, ישיבת בינות רעננה.
שאלה: תה מחו  ל: קיבלתי מתנה מחבר קופסת תה של חברת New English Teas תוצרת בריטניה. האם יש בעית כשרות?
תשובה: בדקנו בכמה גופי כשרות באנגליה ולא ראינו שהם נותנים כשרות על המוצרים הללו. אחר כך שלחנו להם מייל האם יש להם כשרות. וזה התשובה שקיבלנו Dear Rabbi Katz, Thank you for your enquiry. Unfortunately, our tea is not kosher. Kind Regards Lisa Rouse New English Teas Ltd Tel : 44(0) 2476 691414 Fax: 44(0) 2476 691515 Email lisa.rouse newenglishteas.com www.newenglishteas.com בתרגום חופשי: התה לא כשר
שאלה: בשר וחלב: רציתי לשאול מה דינם של סכום חלבי וצלחת בשרית שאכלו בהם תפו"א בשרי (שבושל במרק עוף). אני מניחה שהסכום צריך הגעלה. האם הצלחת מותרת? או שכיון שאכלו בה עם סכו"ם חלבי היא נטרפת? נעה
תשובה: אם לא השתמשו עם הסכו"ם בחלב חם ב24 שעות האחרונות אז האוכל והצלחת מותרים והסכו"ם צריך הכשרה.
שאלה: נשואי כהן לאלמנה: האם כהן יכול להנשא לאלמנה?
תשובה: כהן רשאי לשאת אלמנה, מלבד אם הוא כהן גדול, שאין לנו היום כזה.
שאלה: זוגיות: לפני כחצי שנה לאחר שלושה חודשי היכרות בין זוגי הציע לי להתחתן. החלטנו בתחילת הקשר שאנחנו שומרים נגיעה אבל לאחר שהתארסנו, לא כל כך הצלחנו. ועכשיו כשאני מתעקשת על זה שאני רוצה לחזור לשמור כמו שצריך, הוא מחפש תירוצים למה לגעת בי. חשוב לציין שהארוס שלי הוא חוזר בתשובה בערך שנתיים וחצי וזה הקשר הראשון שלו עם בחורה דתייה. הבעיה היא שמאז שהתארסנו אנחנו מתווכחים כמעט כל הזמן כי אני לא יודעת לשתוק וחייבת להגיב על מה שהוא אומר. כמו כן, לא טוב לו בבית שלי. הבית שלי תמיד רועש,מלוכלך ומבולגן ויש בו 2 כלבים ותוכי, אצלו בבית תמיד נקי, מסודר ושקט ולכן קשה לו עם זה. ואני מפחדת שאחרי החתונה הוא לא ירצה לבוא להורים שלי. הוא אומר לי שאם נמשיך להתווכח ככה סתם נסבול בקשר הזה כי כשהוא יסבול אז גם אני אסבול ולא יהיה לנו טוב ביחד בחיי נישואין. הוא בחור מתוק, מקסים, תומך ומפרגן ויש בו את כל מה שחיפשתי בבן זוג שלי אבל כשהוא מתעצבן, לא אכפת לו מכלום חוץ מעצמו. אנחנו צריכים להמשיך לחפש מקום לחתונה, הבעיה היא שאני לא יודעת אם אנחנו עושים נכון שאנחנו נשארים ביחד כשהמצב שלנו ככה. כמו כן, אין לו רב ובעבר ניסית לדבר איתו על זה והוא אמר לי שהוא לא רוצה וזה סופי מבחינתו ואין על מה לדבר. אשמח מאוד אם תוכל לייעץ לי מה לעשות ואיך ללמוד להפסיק להתווכח
תשובה: הלוואי וידעתי לומר לך את הדברים הנכונים והמדויקים. אפילו שלמה המלך לימד אותנו כי אין הוא יודע דרך גבר בעלמה. מה שאת מתארת מבטא קושי גדול. בעיקר קושי של תקשורת. שהוא הבסיס היסודי ביותר לנישואין. תקשורת חייב לפעול לא רק במצבים הטובים. להפך, היא עומדת למבחן דווקא ברגעים הקשים. על כן, נראה לי כי הדבר הנכון ביותר מבחינתכם הוא ללכת לסדנת תקשורת. ללמוד לדבר האחד עם השני. ללמוד להכיל. ולבחון האם אתם מתקשרים טוב. כי אם תתקשרו האחד עם השני   יהיה לכם עוגן ראוי להתמודד עם ההמשך. ואם לא   בדרך כלל לא יעזור שום דבר. האם אתם יכולים ללכת בדרך זו?
שאלה: צום והנקה ביופ"כ: לכבוד הרב שאלתי שאלה דומה לפני צום ט באב. בט באב צמתי בקושי רב תוך כדי הנקה והחלב אזל במהלך הצום ונתתי לתינוק הבוכה תמ"ל בחוסר ברירה. בימים שלאחר הצום החלב יתמעט עד למצב שהיתי צריכה לקחת תוספים להגברת החלב ולתת לתינוק תמ"ל בינתיים. ועד עכשיו המצב לא חזר לגמרי לקדמותו. אני חוששת שצום יום כיפור יגמור לי את ההנקה סופית. התינוק רק בן 4 חודשים ובהמלצת רופאים אמרו לי לנסות ל"משוך" את ההנקה למשך עוד כמה חודשים בגלל שהוא לא מעכל היטב תמ"ל. בנוסף לכך, אני צמה קשה מאוד ומספר פעמים התעלפתי במהלך צומות. האם יש לבעיה? מראש
תשובה: בוודאי. לתינוק מגיע לאכול כראוי. ולך יש חובות להיות בריאה. וההלכה נענית לחובות אלה: התכונני לצום (פירות, מזגן, שתיה מרובה)והתחילי לצום מעט  כשאת מרגישה שהחלב מתמעט - שתי כמה שאת צריכה. אם מספיק לך לשתות לשיעורין - עשי זאת, ואם לא - שתי מלא.
שאלה: החזר הלוואה - לפי איזה שער?: כשהייתי בחו"ל לוויתי מחברה סכום כסף מקומי. אני רוצה להחזיר לה את ההלוואה. לפי איזה שער אני צריכה להחזיר לה? לפי היום שבו היא הביאה לי את הכסף? לפי היום שבו היא המירה לעצמה את הכסף? לפי היום הנוכחי? אין לי בעיה להחזיר לה יותר אבל הבנתי שמדובר באיסור ריבית. על התשובה!
תשובה: לשואלת: מכיוון שהיום כל המתבעות שכירות בכל מקום על כן יש להחזיר לפי ערך המטבע היום. הרב אריה שטרן ראש מכון הלכה ברורה
שאלה: רפידה לנעל שמשנה צורה, האם מותרת בשבת: לכבוד הרב, קניתי זוג רפידות לנעליים, כך שכל אחת מהן בנויה מ2 חלקים : חלק אחד מעור, וחלק שני מג ל את שני החלקים ניתן לראות, ואפשר לומר שהג ל הוא החלק שעליו דורכים עם העקב של הרגל. יכול להיות שכאשר דורכים על הג ל, הוא משנה את צורתו, בעת הדריכה עליו, ואולי חוזר לצורתו המקורית בעת הרמת הרגל מהקרקע לאוויר. השאלה שלי היא : האם יש בשינוי הצורה הזאת הנגרם מדריכה על הג ל, או בהנאה מהנוחות שהג ל המשנה את צורתו מעניק, איזשהו ספק לחילול שבת?
תשובה: לשואל: לפי המתואר לא נראה שיש כאן צד של איסור מפני שאין כאן שום יצירה חדשה. הרב אריה שטרן ראש מכון הלכה ברורה
שאלה: שמירת העיניים: יש לי הרבה התמודדויות בנושא של שמירת העינים וכו, ברוב המקרים אני מצליח להתמודד ולהילחם זמן ממושך ואז נופל. רציתי לדעת אם יש ערך לזמן של ההתמודדות. אולי כדאי שכל פעם אני פשוט אכשל מיד וזה יחסוך לי הרבה זמן של עוגמת נפש ומלחמה ב.האם תיקון הכללי עוזר גם במקרים של מזיד
תשובה: א. כל רגע של התגברות שווה זהב! ב. עליך ללמוד על כוחות הנפש, בעיקר על חיזוק כח הרצון, והתמודדות עם כח הדמיון, לבלום אותו שלא הוא ינהיג אותך. זה ייתן לך כיוון למלחמה ביצר, ובעז"ה, עשה והצלח! שנה טובה ומבורכת, ללא השתלטות הדמיון, ומתוך תיקון הרצון! הרב אליקים לבנון www.yelm.co.il
שאלה: יהודים וישמעלים: כבוד הרב ראיתי כתבה באתר וואלה על שייח שהציגו אותו כמי שיודע תורה יותר מהיהודים, לי זה ממש לא נראה כך, אבל מה לעשות זה לא ממש אתר ימני, בכל אופן הוא אמר שלאברהם היו 2 בנים, וזה ששרה היא הגבירה לא אומר שהוא לא אהב יותר את ישמעל, מאידך כתוב "כי ביצחק יקרא לך זרע" אני זוכר שהרב זמיר דיבר על זה לאחר שראה וויכוח בין הרב כהנא רוב הסיכויים עם איש דת מוסלמי, אבל השייח אמר עוד משהו הוא אמר שכתוב שאברהם קנה את כל הארץ ולאחר מכן הוא אמר שאם הוא קנה את כל הארץ למה הוא קנה עוד פעם את מערת המכפלה, סימן שהארץ לא שייכת לאברהם, אני זוכר שקראתי פעם שישנה סיבה לקניית מערת המכפלה אבל אני לא זוכר בדיוק, רציתי לדעת מה הסיבה שהוא שילם על מערת המכפלה? עוד שאלה שהייתי רוצה לשאול, אני בעל תשובה שנתיים ושוקל ללכת לכולל רציתי לשאול כמה זמן בערך לוקח להיות דיין, והאם צריך להיות קודם רב? אמרו לי שזה מאוד קשה בכל זאת מעניין אותי
תשובה: ההנחה כאילו שייח יודע יותר תורה מאלה שמקדישים את חייהם לתלמוד תורה מופרכת גם ברמה התיאורטית. הדברים שהובאו בשמו רק מוכיחים טענה זו בצורה חזקה יותר. הוא כמובן מתעלם מכך שעוד בלי קשר לאהבת אברהם אבינו   התורה אומרת כי הקב"ה הוא שבחר ביצחק: (א) ויהי רעב בארץ מלבד הרעב הראשון אשר היה בימי אברהם וילך יצחק אל אבימלך מלך פלשתים גררה: (ב) וירא אליו ידוד ויאמר אל תרד מצרימה שכן בארץ אשר אמר אליך: (ג) גור בארץ הזאת ואהיה עמך ואברכך כי לך ולזרעך אתן את כל הארצת האל והקמתי את השבעה אשר נשבעתי לאברהם אביך: (ד) והרביתי את זרעך ככוכבי השמים ונתתי לזרעך את כל הארצת האל והתברכו בזרעך כל גויי הארץ: (ה) עקב אשר שמע אברהם בקלי וישמר משמרתי מצותי חקותי ותורתי: על כן, כל הטענות ביחס לאהבת אברהם את ישמעאל הן בלתי רלוונטיות. כאמור, הן גם לא נכונות. לא כתוב בשום מקום שאברהם קנה את כל הארץ במובן של קניין כסף, ועל כן כל הטענה שלא היה צורך בקניית מערת המכפלה היא טענת הבל. כאמור, חכם תורה אין כאן. לגבי השאלה השניה: לימודי דיינות הם ארוכים מאוד. בממוצע הם לוקחים כשבע שנים.
שאלה: משפט בתפילת מנחה: ברשותך אשמח אם תענה לי על השאלה,בתפילת מנחה יש משפט "ואת הכבש השני תעשה בין הערבים כמנחת הבוקר וכנסכו תעשה אישה ריח ניחוח לד " ברצוני לדעת: מה זה "כנסכו"? ואיך מבטאים "אישה",? מראש
תשובה: א. עם הקורבנות מביאים גם נסכים, שהם יין שמוקרב על המזבח. התורה אומרת כי גם במנחה מביאים את הנסכים. ב. איך אוכל לענות לך על השאלה השניה? כל החומשים מנוקדים, ותוכלי לראות את הניקוד ולאור זה לדעת איך לקרוא. ויישר כוח
שאלה: סעודה 3 בשבת: ב"ה בשבת צריך לסיים את הסעודה ה-3 עד השקיעה. אבל- אם התחלתי לאכול ממש 10 דק לפני השקיעה (מסיבות שונות.), מותר לי להמשיך לסיים את הארוחה כבר כשיש חושך בחוץ? אם אכלתי ב-4 בצהריים ארוחה מלאה, זה נחשב כסעודה שלישית? בנוסף- מה הטעם למצווה זו? כדי שהסעודה ה-3 תיחשב כחלק מיום שבת?
תשובה: מותר למשוך את סעודה שלישית לתוך מוצאי שבת. נוהגים לעשות כך בכל ישיבה. אם ארוחת הצהריים הייתה אכן סעודה שלישית (אכלתם גם ארוחת בקר) היא אכן סעודה שלישית. יש העדפה שהסעודה תהיה אחרי תפילת מנחה. הטעם למצווה זו הוא כבוד מיוחד של שבת.
שאלה: תפילה על דשא: ב"ה בשבת נתחדש לי כי אין להתפלל במקום פתוח, כמו בשדה. אם כך- 1. האם מותר להתפלל בדשא בחוץ? 2. אם אני נמצאת בטיול עם הרים מסביבי, איפה להתפלל? איך?
תשובה: אכן, ההלכה מעדיפה כי התפילה תהיה בתוך בית, ועוד יותר מכך - בבית כנסת. האם הדבר אומר כי לעולם אסור להתפלל בחוץ? לא. בוודאי שאם נמצאים בטיול או במצב המחייב זאת, או שהנפש לעתים משתוקקת להתפלל בחוץ ושם תתכוון יותר - הדבר גם מותר. אולם ביסודו של דבר - התפילה צריכה להיות לאור האמור לעיל.
שאלה: חציליה: קניתי כלי שנקרא "חציליה" המשמש לצליית דברים על הגז הביתי כולל כבד, אני לא בטוח שזה באמת כשר לצלות על זה כיוון שזה חצי על האש, לא ברור, מצורף אתר עם תמונות של הכלי, אשמח לדעת האם הוא כשר לצליית כבד עליו. (לאחר מכן לא ניתן לצלות עליו דברים נוספים כגון חצילים, נכון?) אם זה נוגע לנושא- אני אשכנזי ראם
תשובה: מהתמונה זה נראה מצויין, ובתנאי שהדם מטפטף למטה. לאשכנזים אסור לצלות עליו דברים אחרים אלא רק כבד ולבבות, לספרדים באופן עקרוני מותר למרות שיש עדות בין הספרדים המחמירים בזה כמו אשכנזים.
שאלה: ספרי יהדות וכו : אני ברוך ה מתחזק ומרגיש מאוד קרוב למצע של הארגון שלכם ומעוניין לדעת לפי איזה ספר הלכה אתם ממליצים ללכת?? ואיזה ספרים לקרוא ולקנות כדי להקים כמו ספריה קטנה ביתית? יש לציין שאני ספרדי ומעוניין בספרי הלכה שיתאימו לספרדים פסיקה ציונית ולא מחמירה. ואשריכם!
תשובה: פניני הלכה הוא ספר טוב מאד. לא מחמיר וכתוב בשפה ברורה וקלה. הוא משתדל מאד לפסוק לכל העדות. כמובן ספרי הרב קנוהל - איש ואשה ו"ואכלת ושבעת" (התשובה התקבלה מהרב שלמה הכט) רבני ורבניות בית הלל עונים לשו"ת גם בפייסבוק -
שאלה: המשך ל"שאלות של מתחזקת": ותדה רבה לך על תשובתך הקודמת. אז בעצם לא צריך להוכיח אחרים על לשון הרע? לא צריך להתרחק מחברת אנשים שמדברים לשון הרע? וגם אם אני שומעת לשון הרע אז אני הרבה פעמים מקבלת אותו שזה גם אסור. אז אני לא מבינה בעצם מה צריך- להתרחק מחברת לשון הרע- או להקפיד רק על עצמי ולא להתגאות ולהוכיח אחרים. ב גדולה מראש, ממני המבולבלת.
תשובה: הדברים נכונים בכל ענייני תורה ומצוות. לא רק בענין לשון הרע. איננו במדרגה של מי שיכול להוכיח אחרים, אין לנו רשות להוכיח אלא רק את עצמנו. נקפיד ונדרוש מעצמנו לנהוג בכל ההידורים בשמירת תורה ומצוות, כגון בענין לשון הרע: לא לדבר ולא לשמוע לשון הרע, ודאי להתרחק מחברת אנשים שמדברים לשון הרע. אבל באותה מידה עלינו לשמור על כבוד הזולת ולא לגרום לו להרגיש מושפל. אין לנו שום זכות להלבין פניו. נפעל תמיד בזהירות ובהתחשבות רבה בכבוד הזולת, גם אם הוא חוטא בלשון הרע, לא נוכיח אותו ולא נגרום לו הלבנת פנים.
שאלה: גיהינום: האם יש בעולם הבא גיהינום? ואם כן, מה יש שם?
תשובה: אף אחד לא שב משם. לפיכך, אין אנו יודעים לענות על השאלה "מה יש שם". מה שאנו יודעים הוא שבשעה שהנשמה שבה אל מקורה היא עומדת לדיון על כל מעשיה בעולם הזה. אולם מה בדיוק קורה למי שחייו מאכזבים - אין אנו יודעים. סביר להניח שזה רע.
שאלה: אבא לא רוצה לשמור מצוות כלל: אבי הוא יהודי, ואמו יהודייה, אך הוא מסרב לשמור אפילו מצוות פשוטות הוא לא רוצה ללכת לבית הכנסת בשבת (קל וחומר ביום רגיל), הוא לא רוצה לשמור שבת, הוא הולך למסעדות ללא תעודת כשרות, וזה מתחיל לשגע אותי. אני תמיד מנסה להסביר לו שצריך להשתדל לשמור מצוות, גם בגלל עוה"ב וגם בגלל העולם הזה, אבל הוא שולף את אותו התירוץ כל פעם מחדש: "איפה כתוב בתורה שאסור ללכת למסעדות בלי תעודת כשרות?" ואז הוא אפילו אומר שהוא יאכל רק "אוכל כשר" במסעדות ההן. "איפה כתוב שאני צריך לשבת עם אנשים שלא עובדים ומקבלים כסף מהמדינה בשבת?" אני מנסה להסביר שככול הנראה מבשלים אוכל לא כשר ואוכל כשר באותם הכלים, כך ששאריות נדבקות לאוכל הכשר והופכות אותו לטריפה, אך הוא לא רוצה להקשיב ופשוט שואל שוב ושוב את אותה השאלה, בטון ציני. ואם אני מנסה להוכיח לו מהתורה שאסור כך וצריך כך, הוא אומר תירוץ אחר: "התורה נכתבה כשהיו בני ישראל במדבר, ולכן הם לא תקפים לגבי תקופה מודרנית כמו עכשיו." ואז הוא גם אומר את הדבר הבא: "אני גדלתי בחברה חילונית ולא ידעתי מה זה מצוות." ואני התגיירתי, גם אני בהתחלה לא ידעתי מה זה מצוות. מה, גם אני עושה אותו פרצוף כשמסבירים בנחת רוח שהתורה אומרת שמשהו אסור? גם ההכללה שאומרת שמי ששומר מצוות חייב להיות אורתודוקסי שכביכול "גוזל כסף מהמדינה" ו"לא עובד על חשבונו". אבל, כשמגיע שבת הוא מסכים לעשות קידוש ואומר שזה "ברכה לבית", ואני חושב שזה פשוט התנהגות כפוית טובה "אני אסכים לברך את הבית, אבל אני לא רוצה לעשות כלום בשביל הקב"ה." מה לעשות?
תשובה: האם אני יכול להציע דרך אחרת? הנח לאביך. הוא יעשה את מה שהוא חושב. לא שהוא עושה את הדבר הנכון, אלא שזה לא תפקידו של ילד לחנך את אביו. אתה לא צריך להשתגע ממנו. אתה צריך לבנות את עצמך. בד בבד התבונן באביך. למד ממנו מה אתה רוצה להיות וגם מה אתה לא רוצה להיות, ואיך אתה תבנה את חיי האמונה שלך. וכך תתחיל את המסע שלך לקראת הבית שאתה תקים ביחד עם אשתך לעתיד, ובו אתה תנהג בדרך האמונה והתורה. האם אתה יכול ללכת בדרך זו? ושנה טובה
שאלה: חכמים: מהיכן למדים על מעלתם האמונית והמוסרית של חכמי התלמוד? כלומר על איזה בסיס מתעצב ומתבסס היחס המכבד והמקדש היום כבעבר לחכמי ישראל שבתקופת התלמוד ויש לו תוקף? לרב
תשובה: אנו למדים על מעלתם האמונית מכל הכיוונים האפשריים: מהמסורת שלנו ויחסינו לחכמים  מהסיפורים שחלקם מופלאים מאוד המסופרים עליהם  מהעובדה שהם הצליחו לגרום לכך שהתלמוד יהיה חוט השידרה של התורה שבעל פה, וההנחה שלנו כי בלי מידות טובות הם לא היו מצליחים בכך  ועוד ועוד. זה מה שמעניק את התוקף לכל ההתייחסות שלנו.
שאלה: חיפוש החצי השני: אני בחורה לאחר שירות לאומי, עוד לא מרגישה מספיק בגרות ומוכנות להקים בית וללדת ילדים. לעומת זאת, קיים בי בזמן האחרון ממש כמיהה והשתוקקות לחלק השני שלי. למישהו שישלים אותי, חסר גדול מאוד שקיים בי. אשמח לייעוץ מה לעשות ואיך להתקדם?. גדולה!
תשובה: את מעידה על עצמך שאת בשלה לזוגיות. תתחילי לפעול לשם כך. כאשר יהיה בן זוג ומחשבות על חתונה, יתעורר ממילא הרצון לבנות משפחה. בהצלחה!
שאלה: שימוש בדמי פדיון כפרות: בימים אלה אני מנסה להקים בישוב שלי ספריה תורנית. האם מותר להשתמש בדמי פדיון כפרות לרכישת ספרים? איליה
תשובה: כן, אין מניעה, יש לציין שאתה מייעד את הכסף שאתה אוסף להקמת ספריה תורנית ביישוב פלוני אלמוני. זה צרכי הרבים.
שאלה: שירות לאומי עם ערבים: אני עומדת להתחיל השבוע שירות לאומי בבית חולים, וידוע לי שעובדים שם הרבה ערבים. שמעתי כבר סיפורים רבים על הסכנה בהתקרבות אל ערבים, ואפילו מקרה שקרה ממש באותו בית חולים. מצד אחד אני לא מוכנה לוותר על מקום השירות, אבל מצד שני אני ממש פוחדת שבלי שאני ישים לב אני יצור איתם קשר. אז השאלות שלי הן: איזה כלים יעזרו לי לשמור על מרחק מהם? מה ומותר ומה אסור לעשות איתם? (לדבר, לצחוק, לאכול, וכו.) מהם סימני האזהרה שעברתי את הגבול ואני צריכה לנתק כל קשר? יש ערבים עם שמות יהודיים שמדברים ומתנהגים כמו יהודים, וגם אם אני אשאל הם יוכלו לשקר לי שהם יהודים, אז איך אני ידע לזהות אותם ולהזהר מהם?
תשובה: לך ויישר כח על עבודת הקודש כמובן, שקשה לייעץ מבלי להכיר את המציאות בכל מקום מקרוב. באופן עקרוני, הדבר הכי פשוט וברור זה להקפיד על קיום כל ההלכות שביחס ל בינו לבינה  - שהם בדיוק נועדו למנוע קירבה בלתי רצויה בין איש לאשה ובודאי כאשר היא ביחס לבן זוג מעם זר. מותר לאכול ביחד איתם. מותר גם לדבר בצורה נימוסית, אבל בודאי שאסור לצחוק איתם, או לקיים  שיחות נפש. בתור סיסמא - שיחות ארוכות ומשמעותיות - רק עם בנות. מעבר לזה, כמובן להזהר מ יחוד, כלומר לא לשהות במחלקה לבד עם ערבי. אגב, זה נהדר שאת שומרת על עצמך, ועוד יותר חשוב, לחזק גם את האחרות בנושא הזה. זה אומר, שאם תראי קשרים כאלו שנוצרים, תוכלי להעלות את הנושא (כמובן בעדינות ולפי מה שמתאים לאדם ולסיטואציה) ולשים את הגבולות הנכונים חזקי ואמצי טוביה tsbias1 gmail.com
שאלה: שתיה מכלי לא טבול:, הייתי רוצה לשאול האם מותר לי במקום עבודתי לשתות מקנקן מים שלא עבר טבילה?
תשובה: לשואל: אם הכלי של מתכת או זכוכית יש להטביל ואין לשתות בלעדיה. הרב אריה שטרן ראש מכון הלכה ברורה
שאלה: ברכות: ברצוני לדעת אם ישנה ברכה שאפשר לברך בגין כך שאתה מרוצה וטוב לך מכל מה שיש לך? רועי
תשובה: בדרך כלל הברכות נתקנו בהתייחסות לדברים מאד ממוקדים, ולא על דברים כלליים. תשתדל בתפילת הלחש שלך, בברכת "מודים אנחנו לך." לחשוב ולהתכוון על כל הטוב שיש לך. שנה טובה!
שאלה: השבת אבידה: לאחר שהייתי בים מצאתי בין החפצים שלי בגד ים שלא שלי. מדובר בחוף שבאים אליו מכל הארץ ולא נמצא קרוב לעיר שלי. האם זה נחשב כדבר שמתייאשים ממנו או שצריך להחזיר אותו איכשהו? (סביר להניח שזה לא יקרה בשנה הקרובה)
תשובה: בשל העובדה שסביר להניח שבגד הים הגיע לידך לפני שהיה ייאוש בעלים - הוא עדיין שייך לבעליו. אולם באמת אין משהו שאתה יכול לעשות. מה אפוא עושים? מצלמים את בגד הים ושומרים את התמונה, ומעלים אותה לאתר העוסק באבדות לאינטרנט ( ולפי פסיקת ה"אגרות משה" ניתן להשתמש בבגד הים הזה, אולם אם יבוא בעתיד מישהו ויתבע אותו בשל היותו בעליו - יש להשיב לו את ערכו.
שאלה: נסיעה בשבת: מציינת כי שאלתי את השאלה להלן, את הרב אפרתי והוא טען כי הוא מחמיר ויש המקלים. אני "מחפשת" את המקלים. אני עובדת כאחות בפגיה וצריכה להגיע למשמרת ערב בשבת (משעה 15:00 עד צאת השבת). דרך ההסעה של ביה"ח אין התחייבות לנהג גוי. האם יש היתר כלשהוא לנסוע בשבת? (הלוך בלבד) במידה וכן, צריך לעשות משהו בשינוי? בנוסף, במחלקה כמעט הכל נעשה דרך המחשב. גיליון יומי,הוצאת הוראות וכדומה. מותר להתעסק כרגיל עם המחשב? מותר לכתוב על דף?
תשובה: יש אפשרות להסעה בשבת בתנאי שהנהג גוי, אין כל היתר לנסוע עם יהודי. יש אפשרות לכתוב במחשב בשבת בבית חולים - יש לכך תנאים מסוימים עייני בקישור דלהלן. אם צריך לכתוב בעט על נייר, יש להשתמש בעט מיוחד של מכון צומת. מכל מקום עדיף לכתוב במחשב. עייני קישור על כתיבה במחשב עייני קישור על הסעות לבית חולים בשבת
שאלה: סליחה: בוקר טוב, רציתי לשאול האם נדרש ממני לבקש סליחה מ"אקס" שלי או מבן אדם שהייתי יוצאת איתו והיה בינינו קשר זוגי והוא הסתיים ויכול להיות שהוא נפגע ממני כאשר לא רציתי לחזור אליו או נפגע מהצורה בה סיום הקשר נעשה (או נפגע במהלך הקשר למרות שלא היה משהו ספציפי- יכול להיות שזה יותר הרגשה פנימית שלו) ואם אני אצור איתו קשר לבקש סליחה אני חוששת שיתחיל שוב לנסות לפתח קשר. מה עליי לעשות?
תשובה: כיון שנפרדתם והקשר ניתק, ויש חשש שהוא לא יבין את פנייתך ושוב יכול להיפגע. אין צורך שתפני אליו, פעמים רבות יש צד שנפגע מניתוק קשר, גם אם בראש זה הדבר הנכון לעשות, הלב כואב. תמשיכי בחיים הלאה. חיים רטיג, ישיבת בינות רעננה.
שאלה: למי מתפללים?: לפני כשנתיים התחלתי ללמוד באופן אינטנסיבי את תורת הרב קוק, ובכלל אמונה - דרך הרצאות מכון מאיר, לאחר שנים שהייתי מחובר לתורת חב"ד. כ"מקורב" לחב"ד הייתי, מטבע הדברים, גם מתפלל באדיקות יתר, וכל עבודת השם היתה יותר בחום והתלהבות, כדרך החסידות בכלל וחב"ד בפרט. כאשר התחלתי ללמוד בשיטה השכלתנית של מכון מאיר, מתוך הנסיון "להשתחרר מהדימויים וההגשמה של האלוהים" יצא שפשוט איבדתי אותו! אין אני עוד יכול לפנות בתפילה "אליו" כאשר "אין הוא", והמושג "אלוהים" הוא למעשה אינו מושג בכלל, ולחשוב עליו כ"מישהו" שיושב שם למעלה נחשב כסוג של "עבודה זרה מותרת". כששאלתי בחורי ישיבה שאלות כאלה, התשובה היתה בכיוון של "אתה צריך להשתחרר מהחשיבה הפילוסופית ופשוט להרגיש את אלוהים, ושהוא אוהב אותך". אבל על דרך האמת - האם אני צריך להשתחרר מן האמת?! סופסוף הגעתי לדרגה גבוהה ומופשטת יותר בדעת אלוהים, אז מדוע עלי לחזור שוב למושגים ילדותיים ולתפיסת אלוהים כ"סבא טוב שדואג לי"? ולאחר ההקדמה הארוכה הזאת, למי אני בעצם מתפלל בסופו (ובתחילתו) של יום?
תשובה: אכן שאלה גדולה היא, הרי כל עולם הדימויים יכול להיבאנו לעבודה זרה. והאמת ששתי התשובות נכונות וצריך את שני הדברים, גם את ההבנה הפשוטה. אם כבנים ואם כעבדים. וגם ההבנה השכלית הפילוסופית המורכבת שלפעמים מוציאה את התחושה הפנימית של מהות הדבקות.בזה נחלקו הרמב"ם ואחרים כגון רב חסדאי קרשקש בספרו אהבת ה. אך, האמת היא משניהם יחד. אך, להגיד על הרב קוק פילוסופי? הרי כל אישיותו הייתה מרגשת, השכל והרגש התאחדו אצלו לכלל עבודה אחת גדולה, ידוע שבוולוז ין היה ממאריכי התפילה. והרב הנזיר קיבלו כרבו בזכות שמע תפילתו בשעת שחרית.הרב תבע איחוד השכל והרגש,מדרגות הנשמה השונות צריכות כלים שונים בעבודה, וגם האדם המשכיל בעל ההבנה העמוקה צריך את הרגש הפשוט של הפחד מה. יש מכנה משותף גדול בין תורת חב"ד לבין תורת הרב, שהעבודה דרך ההשכל בחוכמת הקודש היא עיקר העבודה. ובכל זאת לא זנחו את הרגש הטבעי הפשוט של יראת ה. סוף העניין לחבר בין התפיסות של ילדות עם תפיסות של גדלות, כי האמת מורכבת. חיים רטיג, ישיבת בינות רעננה.
שאלה: חיבוק בכפייה ללא הנאה (שמירת נגיעה): אני מתחזק ואני לומד בבית ספר חילוני. מה אני אמור לעשות כשמישהי רוצה לחבק אותי? אני מנסה להימנע ממקרים כאלה כמה שיותר אבל אני לא מצליח. מצד אחד אם אני לא יענה לבקשת החיבוק אני יגרום להלבנת פנים אבל מצד שני אני יעבור על איסור שמירת נגיעה. אני לא נהנה מהחיבוק הזה כלל, אני מרגיש צער כשאני נאלץ לחבק אישה. מה עליי לעשות? ועוד שאלה: לפני שהתחזקתי היו לי ידידות, הם גם לא מתלבשות באופן צנוע, האם אני צריך לנתק את הקשר איתם ואיך?
תשובה: התחזקות היא תהליך. צריך לעשות צעדים קטנים ולהתקדם בדרך יציבה, כמו שהולכים בשווי משקל על  קורה  - עושים צעד אחד, מתייצבים ואז עושים צעד נוסף. בכל צעד שלך בשמירה והקפדה על דבר נוסף צריך להמתין עד שיהיה חלק ממך - רק אז יש מקום לצעד הבא. לכן אינני מנסה לומר לך מה עליך לעשות מחר, אבל אני יכול לקבוע חד משמעית את הכיוון - לאן אתה צריך להתקדם. הכיוון הוא שבחורות לא מתחבקות אתך. אתה מתמצא בסגנון של החברה שלך, אתה צריך למצוא את הדרך שהבנות יבינו - מבלי להפגע - שלא מתאים לך ולא טוב לך בחיבוקים. זה לא צריך להרחיק אותך מהחברה ולא להפוך אותך מסוייג ושלילי כלפי בנות. גם בנות שלא לובשות צנוע - אין כל סיבה להתרחק מהן בגלל זה (כמובן בשמירה על הגבול.). אדרבא, החברים והחברות שלך צריכים לראות שעם כל ההתחזקות שלך אתה נשאר ידיד טוב וחבר טוב של כולם. אתה ממשיך להיות נחמד ומחובר - יחד עם שמירת המצוות שלך והרצינות התורנית שלך. דווקא מתוך מציאות כזאת הם יעריכו את ההתחזקות שלך ואולי הדברים יגעו גם בהם. אסור לגרום להם להבין שמי שמתחזק חייב להתרחק ולהסתייג, מי שמתחזק מפסיק להיות חבר וידיד - הם צריכים לדעת שההתחזקות לא פוגעת בחברות.